**POZIV ZA DOSTAVLJANJE PONUDA**

**ZA NABAVKU:**

**Projektovanje i instalacija solarne elektrane po principu „ključ u ruke“ na lokaciji Doding postrojenje, Novo selo bb, Danilovgrad**

Broj nabavke: 3/24 - EE-012-23

**Naziv naručioca: Doding d.o.o. Danilovgrad**

**Naziv projekta: „INODO“ – Uvođenje nove tehnologije u preradu i uvođenje mjera energetske efikasnosti, br. ugovora EE-012-23**

Danilovgrad, 23.09.2024.

**SADRŽAJ**

[**1.** **OPŠTE INFORMACIJE** 3](#_Toc170127277)

[**1.1.** **Naručilac i adresa** 3](#_Toc170127278)

[**1.2.** **Kontakt osoba zadužena za komunikaciju s ponuđačima** 3](#_Toc170127279)

[**1.3.** **Osnov za sprovođenje nabavke** 3](#_Toc170127280)

[**1.4.** **Broj nabavke** 3](#_Toc170127281)

[**1.5.** **Adresa/izvor gdje su dodatne informacije/dokumentacija dostupne** 3](#_Toc170127282)

[**1.6.** **Vrsta postupka nabavke** 3](#_Toc170127283)

[**1.7.** **Objašnjenja i izmjene Poziva za dostavljanje ponuda** 3](#_Toc170127284)

[**2.** **PODACI O PREDMETU NABAVKE** 4](#_Toc170127285)

[**2.1.** **Opis predmeta nabavke** 4](#_Toc170127286)

[**2.2.** **Tehnička specifikacija** 4](#_Toc170127287)

[**2.3.** **Mjesto izvršenja predmeta nabavke** 4](#_Toc170127288)

[**2.4.** **Rok izvršenja predmeta nabavke** 4](#_Toc170127289)

[**2.5.** **Broj i naziv partija/lotova** 4](#_Toc170127290)

[**2.6.** **Broj ponuda** 4](#_Toc170127291)

[**3.** **KRITERIJUMI ZA IZBOR PONUĐAČA** 4](#_Toc170127292)

[**4.** **RAZLOZI ISKLJUČENJA PONUĐAČA** 5](#_Toc170127293)

[**4.1.** **Obvezni razlozi isključenja** 5](#_Toc170127294)

[Naručilac je obvezan isključiti ponuđača iz postupka: 6](#_Toc170127295)

[**5.** **PODNOŠENJE PONUDE** 7](#_Toc170127296)

[**5.1.** **Rok i adresa za dostavljanje ponuda** 7](#_Toc170127297)

[**5.2.** **Sadržaj ponude** 7](#_Toc170127298)

[**5.3.** **Izrada ponude** 7](#_Toc170127299)

[**5.4.** **Izmjena i/ili dopuna ponude i odustajanje od ponude** 7](#_Toc170127300)

[**5.5.** **Cijena ponude** 8](#_Toc170127301)

[**5.6.** **Validnost ponude** 8](#_Toc170127302)

[**6.** **KRITERIJUM ODABIRA** 8](#_Toc170127303)

[**7.** **EVALUACIJA PONUDA** 8](#_Toc170127304)

[**7.1.** **Provjera administrativne usklađenosti ponuda** 8](#_Toc170127305)

[**7.2.** **Tehnička evaluacija** 9](#_Toc170127306)

[**7.3.** **Finansijska evaluacija** 9](#_Toc170127307)

[**8.** **OSTALE ODREDBE** 9](#_Toc170127308)

[**8.1.** **Garancija za ozbiljnost ponude** 9](#_Toc170127309)

[**8.2.** **Garancija za dobro izvršenje ugovora** 9](#_Toc170127310)

[**8.3.** **Rok način i uslovi plaćanja** 9](#_Toc170127311)

[**8.4.** **Izmjene ugovora** 10](#_Toc170127312)

[**9.** **POSEBNI USLOVI VEZANI ZA IZVRŠENJE UGOVORA** 10](#_Toc170127313)

[**10.** **ETIČKE KLAUZULE I KODEKS PONAŠANJA** 10](#_Toc170127314)

[**11.** **OTKAZIVANJE TENDERSKE PROCEDURE** 11](#_Toc170127315)

[**12.** **ŽALBE** 11](#_Toc170127316)

# **OPŠTE INFORMACIJE**

## **Naručilac i adresa**

DODING D.O.O.

Novo selo bb,

Danilovgrad

Crna Gora

## **Kontakt osoba zadužena za komunikaciju s ponuđačima**

Kontakt osoba: Filip Strunjaš

Tel.: 382 67 164 221

E-pošta: filip.strunjas@doding-cg.com

## **Osnov za sprovođenje nabavke**

Ugovor o finasiranju br. EE-012-23 i Pravilnik o načinu sprovođenja postupaka nabavki za neobveznike Zakona o javnim nabavkama

## **Broj nabavke**

Broj nabavke iz plana nabavki: 3/24 - EE-012-23

## **Adresa/izvor gdje su dodatne informacije/dokumentacija dostupne**

link web adrese na kojoj je objavljena tenderska dokumentacija:

<https://doding.co.me/me/poziv-za-dostavljanje-ponuda-za-nabavku-projektovanje-i-instalacija-solarne-elektrane>

## **Vrsta postupka nabavke**

Naručilac sprovodi postupak nabavke s obveznom objavom poziva za dostavljanje.

Ugovor o nabavci će biti sklopljen s odabranim ponuđačem po završetku postupka nabavke.

* 1. **Objašnjenja i izmjene Poziva za dostavljanje ponuda**

Za vrijeme roka za dostavljanje ponuda, ponuđači mogu zahtijevati dodatne informacije vezane za Poziv za dostavljanje ponuda, a Naručilac će odgovore objaviti na istoj adresi na kojoj je dostupna i osnovna tenderska dokumentacija.

Potencijalni ponuđači mogu zahtijevati dodatne informacije i postavljati pitanja najkasnije tri (3) kalendarska dana prije isteka roka za dostavljanje ponuda. Naručilac nije u obavezi da odgovara na pitanja dostavljena nakon ovog roka. Naručilac će odgovore objaviti najkasnije dva (2) kalendarska dana prije isteka roka za dostavljanje ponuda.

Zahtjevi za pojašnjenjem dostavljaju se isključivo pisanim elektronskim putem na e-mail adresu kontakt osobe navedene u tački 1.2. Poziva.

Ako naručilac za vrijeme roka za dostavu ponuda mijenja Poziv, osiguraće dostupnost izmjena svim zainteresiranim privrednim subjektima na isti način i na istoj adresi na kojoj je dostupna inicijalno objavljena tenderska dokumentacija. U slučaju izmjene tenderske dokumentacije, naručilac će osigurati da je potencijalnim ponuđačima ostavljen dovoljan vremenski period da pripreme svoje ponude. U slučaju izmjene Poziva tokom posljednjih pet (5) dana prije isteka inicijalnog roka za dostavljanje ponuda, rok za dostavljanje ponuda će se produžiti za minimalno pet (5) kalendarskih dana.

# **PODACI O PREDMETU NABAVKE**

## **Opis predmeta nabavke**

Projektovanje i instalacija solarne elektrane po principu „ključ u ruke“ na lokaciji Doding postrojenje, Novo selo bb, Danilovgrad će biti izvedeno u skladu sa detaljnom specifikacijom iz Priloga II - Tehnička specifikacija, koji je sastavni dio ovog tendera.

## **Tehnička specifikacija**

Detaljna tehnička specifikacija predmeta nabavke sadržana je u Prilogu II Tehnička specifikacija.

Zahtjevi definisani Tehničkim specifikacijama predstavljaju minimalne tehničke karakteristike koje ponuđena oprema mora zadovoljavati te se iste ne smiju mijenjati od strane ponuđača.

Za sve stavke navedene u tehničkim specifikacijama u kojima se traži ili navodi marka, patent, tip, norme, standardi ili određeno podrijetlo, ponuđač može ponuditi „ekvivalent“ svemu traženom ili navedenom.

## **Mjesto izvršenja predmeta nabavke**

Mjesto isporuke i instalacije je na adresi: Doding postrojenje, Novo selo bb, Danilovgrad, Crna Gora.

## **Rok izvršenja predmeta nabavke**

Krajnji rok za izvršenje predmeta nabavke je najviše 12 kalendarskih meseci od dana potpisa Ugovora.

## **Broj i naziv partija/lotova**

Nabavka nije podijeljena na partije/lotove.

## **Broj ponuda**

Ponuđač ne može podnijeti više od jedne ponude bez obzira na oblik učešća (kao pojedinačni pravni subjekt ili kao vođa ili član konzorcijuma koji podnosi ponudu). U slučaju da ponuđač podnese više od jedne ponude, sve ponude u kojima je taj ponuđač učestvovao biće isključene.

Svaki ponuđač može navesti u svojoj ponudi da će ponuditi popust u slučaju da njegova ponuda bude prihvaćena.

# **KRITERIJUMI ZA IZBOR PONUĐAČA**

Sljedeći kriterijumi za izbor koji će se primjenjivati na ponuđače. U slučaju ponuda koje podnosi konzorcijum, ovi kriterijumi za izbor će se primjenjivati na konzorcijum u cjelini, osim ako nije drugačije navedeno. Kriterijumi za izbor se neće primjenjivati na fizička lica i kompanije sa jednim članom u slučaju kada su oni podizvođači.

**1) Ekonomska i finansijska sposobnost ponuđača**. Referentni period koji će se uzeti u obzir biće posljednje tri finansijske godine za koje su računi zatvoreni.

Kriterijum ekonomske i finansijske sposobnosti:

* prosječan godišnji promet ponuđača mora premašiti maksimalni budžet ugovora u predmetnoj djelatnosti.
* Minimum 5 godina od dana objave poziva je firma registrovana u inžinjerskoj djelatnosti

**2) Profesionalni kapacitet ponuđača.** Referentni period koji će se uzeti u obzir biće posljednje tri godine koje prethode roku za podnošenje ponuda.

* Kadar: minimum 1 mašinski inžinjer, minimum 1 elekro inžinjer
* Ima zaposlenog koji obavlja stručne poslove koordinatora K1 i K2 zaštite i zdravlja na radu ( uvjerenje o položenoom strucnom ispitu za obavljanje poslova koordinatora u fazi izrade tehničke dokumentacije -K1 i za obavljanje poslova koordinatora u fazi izvodjenja objekta -K2) zbog visokog rizika izvođenja radova na terenu

**3) Tehnički kapacitet ponuđača.** Referentni period koji će se uzeti u obzir biće posljednje tri godine koje prethode roku za podnošenje ponuda.

* ponuđač je isporučio robu u okviru najmanje 1 ugovora sa budžetom najmanje onolikim koliko iznosi finansijska ponuda a koji je realizovani u bilo kom trenutku tokom referentnog perioda. u inžinjerskoj djelatnosti.
* online podrška 24h i izlazak na teren u okviru 24h.

Ovo znači da ugovor na koji se ponuđač poziva može biti započet u bilo kom trenutku tokom naznačenog perioda, ali ne mora nužno biti završen tokom tog perioda, niti sproveden tokom cijelog perioda. Ponuđačima je dozvoljeno da se pozivaju na ugovore o isporuci koji su završeni unutar referentnog perioda (iako su započeti ranije) ili na ugovore o isporuci koji još nisu završeni. U obzir će se uzimati samo dio koji je zadovoljavajuće završen tokom referentnog perioda. Ovaj dio mora biti podržan dokumentarnim dokazima (izjava ili sertifikat subjekta koji je dodijelio ugovor, dokaz o plaćanju) koji takođe detaljno navode njegovu vrijednost. Ako je ponuđač realizovao ugovor o isporuci u konzorcijumu, procenat koji je ponuđač uspješno završio mora biti jasno naznačen u dokazima, zajedno sa opisom prirode isporuke ako su korišćeni kriterijumi izbora koji se odnose na relevantnost iskustva.

Prethodno iskustvo koje je dovelo do kršenja ugovora i raskida od strane ugovornog tijela neće se koristiti kao referenca.

# **RAZLOZI ISKLJUČENJA PONUĐAČA**

* 1. **Obvezni razlozi isključenja**

Naručilac je obvezan isključiti ponuđača iz postupka:

1. ako je ponuđač ili izvršni direktor ponuđača pravosnažno osuđen za bilo koje od sljedećih krivičnih djela odnosno za odgovarajuća krivična djela prema propisima države sjedišta ponuđača ili države čiji je državljanin osoba ovlašćena po zakonu za zastupanje ponuđača, za neko od krivičnih djela sa obilježjima:

- kriminalnog udruživanja;

- stvaranja kriminalne organizacije;

- davanje mita;

- primanje mita;

- davanje mita u privrednom poslovanju;

- primanje mita u privrednom poslovanju;

- utaja poreza i doprinosa;

- prevare;

- terorizma;

- finansiranja terorizma;

- terorističkog udruživanja;

- učestovanja u stranim oružanim formacijama;

- pranja novca;

- trgovine ljudima;

- trgovine maloljetnim licima radi usvojenja;

- zasnivanja ropskog odnosa i prevoza lica u ropskom odnosu.

1. ako nije izmirio sve dospjele obaveze po osnovu poreza i doprinosa za penzijsko i zdravstveno osiguranje u skladu s propisima države u kojoj je osnovan ponuđač;
2. ako je lažno izjavljivao, predstavio ili pružio neistinite podatke u vezi s uslovima koje je naručilac naveo kao neophodne.

Nepostojanje razloga za isključenje ponuđač će dokazati potpisanom izjavom osobe ovlašćene za zastupanje privrednog subjekta koja se dostavlja u ponudi **(Prilog IV - Izjava ponuđača)**.

Ukoliko će dio ugovora o nabavci ponuđač ustupiti u podugovor jednom ili više podizvođača, okolnosti iz ove tačke utvrđuju se pojedinačno i za podizvođače te je u ponudi potrebno dostaviti dokumentaciju kojima se dokazuje da za podizvođača ne postoje razlozi za isključenje.

Naručilac zadržava pravo u svakom trenutku, do donošenja odluke o odabiru, pozvati ponuđača na dostavu dodatne dokumentacije i to:

1) nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj ovlašćeno lice tog privrednog subjekta ima prebivalište,

2) organa uprave nadležnog za poslove naplate poreza, odnosno nadležnog organa države u kojoj privredni subjekt ima sjedište.

Dokumenti kojima se dokazuje da ne postoje razlozi za isključenje moraju biti na engleskom ili crnogorskom jeziku i ne smiju biti stariji od 90 dana. Ukoliko je dokument pisan na drugom jeziku uz prilaganje dokumenata na tom drugom jeziku, Ponuđač je dužan uz svaki dokument priložiti i prevod na crnogorski ili engleski jezik.

# **PODNOŠENJE PONUDE**

## **Rok i adresa za dostavljanje ponuda**

Ponude se dostavljaju e-mailom do 04.10.2024. do 15:00h, na dolje navedenu adresu naručioca:

**filip.strunjas@doding-cg.com**

Ponude koje nisu pristigle u propisanom roku neće ući u proces odabira i biće odbijene.

Otvaranje ponuda je javno za predstavnike podnosioca ponuda i održaće se 04.10.2024. u 15:30h na adresi Korisnika. Tokom javnog otvaranja naručilac će pročitati finansijske ponude i utvrditi spisak dostavljene dokumentacije, dok će se administrativna i tehnička prihvatljivost ocjenjivati na sastancima zatvorenim za javnost.

Ponude i ostali dokumenti koji čine sastavni dio ponude i ne vraćaju se Ponuđačima.

## **Sadržaj ponude**

Nepoštovanje dolje navedenih zahtjeva će predstavljati nepravilnost i može dovesti do odbijanja ponude. Sve podnijete ponude moraju biti u skladu sa zahtjevima iz tenderske dokumentacije i moraju sadržati:

1. Prilog I – Tenderska forma
2. Prilog II - Tehnička specifikacija
3. Prilog III – Finansijska ponuda
4. Prilog IV - Izjava Ponuđača
5. Akt o registraciji firme

## **Izrada ponude**

Ponuda se dostavlja na crnogorskom jeziku.

Ponuda mora biti podnijeta koristeći tenderske obrasce navedene u tački 5.2.

Od dana objave Poziva za dostavljanje ponuda, naručilac osigurava pristup Pozivu i pratećim dokumentima elektrosnkim putem na internet stranici navedenoj u tački 1.5.

Pri izradi ponude ponuđač se mora pridržavati zahtjeva i uslova iz Poziva za dostavljanje ponuda te ne smije mijenjati i dopunjavati tekst Poziva.

Sve troškove izrade ponude snose ponuđači. Ponuđači nemaju pravo na bilo kakvu nadoknadu troškova izrade ponude.

Ponuda se izrađuje na način da čini cjelinu (jedan cjeloviti dokument).

Naručilac zadržava pravo, nakon rangiranja ponuda prema kriterijumu za odabir ponude, a prije donošenja odluke o odabiru, od najpovoljnijeg ponuđača zatražiti dostavljanje originala ili ovjerenih kopija dokumenata traženih u tačkama 3. i 4. Poziva za dostavljanje ponuda (potvrde, isprave, izvodi i sl.), a koje izdaju nadležna tijela.

Od ponuđača se očekuje da pregleda Poziv, uključujući sve instrukcije, obrasce, uslove i specifikacije. Ponuda koja je suprotna odredbama ovog Poziva i koja sadrži greške, nedostatke, odnosno nejasnoće te ako greške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena greška, nedostatak ili nejasnoća u svakom je pogledu rizik za ponuđača i može rezultirati odbijanjem takve ponude.

## **Izmjena i/ili dopuna ponude i odustajanje od ponude**

Ponuđač može do isteka roka za dostavljanje ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom kojim su dostavljene, a vremenom dostavljanja smatra se dostavljanje posljednje verzije izmjene ponude.

Ponuđač može do isteka roka za dostavlajanje ponude pisanom izjavom odustati od svoje dostavljene ponude prije roka za dostavljanje ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

## **Cijena ponude**

Cijena ponude izražava se u eurima. Cijena sadrži u sebi sve troškove i popuste.

Cijena ponude je nepromjenjiva. U cijenu ponude bez poreza na dodanu vrijednost moraju biti uračunati svi troškovi i popusti. Ponuđač je u finansijskoj ponudi dužan ponuditi, tj. upisati jediničnu cijenu, porez na dodanu vrijednost, i ukupnu cijenu s porezom na dodanu vrijednost (zaokruženu na dvije decimale) za svaku stavku. Ako je ponuđač preduzeće izvan Crne Gore ili ako ponuđač nije obaveznik poreza na dodanu vrijednost (PDV-a), na mjesto predviđeno za upis cijene ponude s PDV-om upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.

## **Validnost ponude**

Ponuda mora biti validna 30 dana od krajnjeg roka za dostavu ponuda. Ponude s kraćim rokom valjanosti mogu biti odbijene.

Ako istekne rok validnosti ponude, naručilac može tražiti od ponuđača produženje roka validnosti ponude u tom produženom roku.

# **KRITERIJUM ODABIRA**

Kriterijum za odabir ponude je:

Najniža cijena za ponudu koja zadovoljava tehničku specifikaciju u potpunosti.

# **EVALUACIJA PONUDA**

## **Provjera administrativne usklađenosti ponuda**

Cilj ove faze je da se provjeri da li ponude ispunjavaju osnovne zahtjeve iz tenderske dokumentacije. Smatra se da je ponuda usklađena ako zadovoljava sve uslove, procedure i specifikacije iz tenderske dokumentacije, bez značajnih odstupanja ili ograničenja.

Značajna odstupanja ili ograničenja su ona koja utiču na obim, kvalitet ili izvršenje ugovora, značajno se razlikuju od uslova iz tenderske dokumentacije, ograničavaju prava naručioca ili obaveze ponuđača prema ugovoru, ili narušavaju konkurenciju među ponuđačima čije ponude ispunjavaju uslove. Odluka da ponuda nije administrativno usklađena mora biti propisno obrazložene u zapisniku o evaluaciji.

Ako ponuda nije usklađena sa tenderskom dokumentacijom, biće odmah odbijena i ne može naknadno biti usklađena ispravljanjem ili povlačenjem odstupanja ili ograničenja.

## **Tehnička evaluacija**

Nakon analize ponuda koje se smatraju administrativno usklađenim, komisija za evaluaciju će donijeti odluku o tehničkoj prihvatljivosti svake ponude, klasifikujući je kao tehnički usklađenu ili neusklađenu.

Minimalne kvalifikacije koje se zahtijevaju biće ocijenjene na početku ove faze.

U slučajevima kada ugovori uključuju postprodajnu uslugu i/ili obuku, tehnički kvalitet takvih usluga će takođe biti ocijenjen korišćenjem kriterijuma da/ne kako je navedeno u tenderskoj dokumentaciji.

U interesu transparentnosti i jednakog tretmana, kao i radi olakšanja evaluacije ponuda, komisija za evaluaciju može pojedinačno zatražiti od svakog ponuđača pojašnjenje njegove ponude, uključujući i razlaganje cijena, u okviru razumnog vremenskog okvira koji će odrediti komisija za evaluaciju. Zahtjev za pojašnjenje i odgovor moraju biti u pisanoj formi, ali se ne smije tražiti, nuditi ili dozvoliti nikakva promjena u cijeni ili suštini ponude, osim ako je potrebno da se potvrdi ispravljanje aritmetičkih grešaka otkrivenih tokom evaluacije ponuda. Bilo kakav takav zahjtev za pojašnjenje ne smije narušiti konkurenciju. Odluke da ponuda nije tehnički usklađena moraju biti propisno obrazložene u zapisniku o evaluaciji.

## **Finansijska evaluacija**

Ponude koje su ocijenjene kao tehnički usklađene biće provjerene zbog eventualnih aritmetičkih grešaka u računanju i sumiranju. Greške će ispraviti komisija za evaluaciju na sljedeći način:

- kada postoji neslaganje između iznosa u ciframa i riječima, u obzir će se uzeti iznos naveden riječima;

- kada postoji neslaganje između jedinične cijene i ukupnog iznosa dobijenog množenjem jedinične cijene i količine, u obzir će se uzeti jedinična cijena koja je navedena.

Iznosi ispravljeni na ovaj način biće obavezujući za ponuđača. Ako ponuđač ne prihvati ove ispravke, njegova ponuda će biti odbijena.

# **OSTALE ODREDBE**

## **Garancija za ozbiljnost ponude**

Ponuđač nije dužan dostaviti garanciju za ozbiljnost ponude.

## **Garancija za dobro izvršenje ugovora**

Odabrani ponuđač nije u obavezi dostavljati bankarsku garanciju za dobro izvršenje ugovora.

## **Rok način i uslovi plaćanja**

Naručilac će predmet nabavke plaćati na osnovu računa ili računa za avans ili predračuna u roku od 7 kalendarskih dana, i to na slijedeći način:

* 60 % avans nakon potpisivanja ugovora,
* 30% nakon istalacije opreme na lokaciji, po privremenoj fakturi,
* 10% po priključenju na elektroenergetski sistem

## **Izmjene ugovora**

Naručilac smije izmijeniti ugovor o nabavci tokom njegovog tajanja bez sprovođenja novog postupka nabavke ako je do potrebe za izmjenom došlo zbog okolnosti koje pažljiv naručilac nije mogao predvidjeti.

# **POSEBNI USLOVI VEZANI ZA IZVRŠENJE UGOVORA**

a) Ugovor o radovima će biti sklopljen u skladu sa uslovima iz ovog Poziva za dostavljanje ponuda i ponudi odabranog ponuđača, a zaključiće se najkasnije u roku od 7 kalendarskih dana od dana izvršnosti odluke o odabiru.

b) Ugovorne strane izvršavaju ugovor o nabavci u skladu s uslovima određenim u Pozivu za dostavljanje ponuda i odabranom ponudom. Na odgovornost ugovornih strana za ispunjenje obveza iz ugovora o nabavci primjenjuju se odgovarajuće odredbe Zakona o obligacionm odnosima ("Sl. list CG", br. 47/2008, 4/2011 - dr. zakon i 22/2017). U ovom postupku nabavke ne primjenjuju se trgovački običaji (uzanse).

c) Naručilac ima pravo na naknadu štete koju je pretrpio usljed toga što je lišen upotrebe stvari (opreme) od trenutka traženja popravke ili zamjene do njihovog konačnog izvršenja od strane odabranog ponuđača.

d) U slučaju događaja definisanih kao viša sila, odabrani ponuđač i naručilac imaju pravo na razuman period produženja za izvršenje obveza nastalih ovim predmetom nabavke, u skladu sa Zakonom o obligacionim odnosima ("Sl. list CG", br. 47/2008, 4/2011 - dr. zakon i 22/2017). Obavještenje o slučaju više sile stranke su hitno dužne poslati pisanim putem dajući sve potrebne podatke, a izvršenje obaveza iz ugovora stranke će dogovoriti za razdoblje nakon što događaj definisan kao viša sila prestane ili će odlučiti da se zbog događaja više sile ugovor neće sprovoditi.

# **ETIČKE KLAUZULE I KODEKS PONAŠANJA**

a) Odsustvo sukoba interesa

Ponuđač ne smije biti pod uticajem nikakvog sukoba interesa i ne smije imati bilo kakav ekvivalentan odnos u tom pogledu sa drugim ponuđačima ili stranama uključenim u proceduru. Bilo kakav pokušaj ponuđača da pribavi povjerljive informacije, sklopi nezakonite sporazume sa konkurentima ili utiče na komisiju za evaluaciju ili naručioca tokom procesa nabavke dovešće do odbijanja njegove ponude.

b) Poštovanje ljudskih prava kao i zakona o zaštiti životne sredine i osnovnih radnih standarda

Ponuđač i njegovo osoblje moraju poštovati ljudska prava i važeća pravila o zaštiti podataka. Posebno, u skladu sa važećim osnovnim aktom, ponuđači i kandidati kojima su dodijeljeni ugovori moraju poštovati zakone o zaštiti životne sredine uključujući multilateralne sporazume o zaštiti životne sredine, kao i osnovne radne standarde, kako su primjenljivi i definisani u relevantnim konvencijama Međunarodne organizacije rada (kao što su konvencije o slobodi udruživanja i kolektivnog pregovaranja; eliminaciji prisilnog i obaveznog rada; ukidanju dječijeg rada).

c) Antikorupcija

Ponuđač mora poštovati sve važeće zakone, propise i kodekse koji se odnose na borbu protiv podmićivanja i korupcije. Fond za inovacije Crne Gore zadržava pravo da obustavi ili otkaže finansiranje projekta ukoliko se otkriju bilo kakve koruptivne prakse u bilo kojoj fazi postupka dodjeljivanja ugovora ili tokom izvršenja ugovora, kao i ukoliko naručilac ne preduzme sve odgovarajuće mjere da ispravi situaciju. Za potrebe ove odredbe, „koruptivne prakse“ podrazumevaju ponudu mita, poklona, nagrade ili provizije bilo kojoj osobi kao podsticaj ili nagradu za izvršenje ili suzdržavanje od bilo kakvog akta koji se odnosi na dodjelu ugovora ili izvršenje ugovora već zaključenog sa naručiocem.

d) Kršenje obaveza, nepravilnosti ili prevara

Naručilac zadržava pravo da obustavi ili otkaže postupak kada se ispostavi da je postupak dodjele bio predmet kršenja obaveza, nepravilnosti ili prevare. Ako se kršenje obaveza, nepravilnosti ili prevara otkriju nakon dodjele ugovora, naručilac može da se uzdrži od zaključenja ugovora.

# **OTKAZIVANJE TENDERSKE PROCEDURE**

Ukoliko Poziv za dostavljanje ponuda bude otkazan, ponuđači će biti obaviješteni od strane naručioca.

Otkazivanje može nastati, na primjer, ako:

- je postupak bio neuspješan, odnosno ako nije primljena nijedna odgovarajuća, kvalitativno ili finansijski prihvatljiva ponuda ili uopšte nije bilo odgovora;

- su se ekonomski ili tehnički parametri projekta fundamentalno promijenili;

- izuzetne okolnosti ili viša sila onemogućavaju normalnu realizaciju projekta;

- sve tehnički prihvatljive ponude premašuju raspoloživa finansijska sredstva;

- je došlo do kršenja obaveza, nepravilnosti ili prevara u postupku, posebno ako su one spriječile fer konkurenciju;

- dodjela nije u skladu sa principom dobrog finansijskog upravljanja, tj. ne poštuje principe ekonomičnosti, efikasnosti i efektivnosti (npr. predložena cijena od strane ponuđača kojem treba da bude dodijeljen ugovor je objektivno nesrazmjerna u odnosu na tržišnu cenu).

Naručilac ni u kom slučaju neće biti odgovoran za bilo kakvu štetu, uključujući štetu zbog gubitka dobiti, na bilo koji način povezanu sa otkazivanjem Poziva, čak i ako je naručilac bio obaviješten o mogućnosti štete.

# **ŽALBE**

Ponuđači koji vjeruju da su oštećeni greškom ili nepravilnošću tokom postupka dodjele mogu podnijeti žalbu.

Kada ponuđač vjeruje da je nepovoljno pogođen greškom ili nepravilnošću koja je navodno počinjena kao dio tenderskog postupka može podnijeti žalbu naručiocu i Fondu za inovacije Crne Gore (info@fondzainovacije.me ) u roku od 10 kalendarskih dana od dana obavještenja ponuđaču o ishodu Poziva. Žalba će se razmotriti, istražiti i na nju odgovoriti u roku od 15 kalendarskih dana. Ako ponuđač nije zadovoljan dobijenim odgovorom, može se obratiti nadležnom sudu u Crnoj Gori.